Artêşa tirke mewkîyanê Birîv û Meyakoyî yê  dewa Pirajmanî ya qezaya Pîranî ya Amedî  de roja pancşeme hêriş kerd. Roja hîrêne ya hêrişî de pêkewtiş vejîya.
Pîya bi hêrişê artêşa tirke dewa Pîrajanî de leşkeran eşt keyeyan ser û 4 kesî ameyî destbendkerdene. Cinî û camêrd Huseyîn û Ayşe Yurtsever  û di merdimê înan ke nameyê înan nêameyî zanayene ameyî destbendkerdene. Dima ra Husnu Yurtsever û yew merdimê ci ameyî veradayene. Ayşe Yurtsever û cinîyêke hema nezaret de yê.
Hetê bînî ra cayê pêkewtişî de netîceya bombardumanê helîkopteran de şewat vejîya. Şewato ke destûr nêdîyeno dewijî hewna bikerî çend şino vila beno.
